
 Kære brevkasse,  

Jeg er totalt forelsket i en rigtig god ven jeg taler med hver dag og vi har det godt sammen. Problemet er bare at han opfatter mig som en søster, altså ikke som kæreste som jeg opfatter ham. Hvordan kan jeg gøre et indtryk der viser ham at jeg vil mere en bare være hans søster??  
  

Jeg håber i vil svare mig......  
Tak på forhånd 
Han opfatter mig som søster
===========================



 Hej Ensey  
Jeg synes du skal gå forsigtigt til det, for ikke at risikere at miste ham som ven, hvis nu han ikke gengælder dine følelser. Men jeg synes det er sejt du tør tage skridtet videre og se om der kan være noget mellem jer. Du kunne helt enkelt fortælle ham at du synes at han er sød, på en anden måde end venne-måden. Ellers kunne du være lidt mere kærlig end du plejer, ved at sende hjerter på sms eller give ham nogle søde blikke :) Når nu du som sagt har et indtryk af at han opfatter dig som søster skal du også være forberedt på at han ikke har det som du. Men måske har han det sådan fordi han aldrig har haft mulighed for andet. Så prøv dig frem!   
  
Held og lykke!  
  
Knus og kram, Josefine 